Simone Niggli-Luder

Simone Niggli (født Simone Luder 9. januar 1978) er en sveitsisk orienteringsløper, flerfoldige ganger vinner av verdenscupen i orientering og verdensmesterskapet i orientering. To ganger, i 2003 og 2005, vant hun samtlige fire VM-øvelser for kvinner. Til og med sesongen 2013 representerte hun det sveitsiske landslaget.

Simone Niggli regnes for å være den suverent beste kvinnelige orienteringsløperen gjennom tidene. Kombinasjonen løpe fortest og lese kartet bedre enn noen andre gjorde henne nærmest uslåelig i de store mesterskapene.

 Bakgrunn 
Simone Niggli vokste opp i Burgdorf, Sveits, i kantonen Bern. Hun begynte med orientering da hun var 10 år. Luder studerte biologi ved Universitetet i Bern og ble uteksaminert i 2003. Hun giftet seg samme år med Matthias Niggli, også han en sveitsisk orienteringsløper.

 Internasjonal karrière 
Simone Niggli vant langdistansen i juniorverdensmesterskapet i Belgia i 1997, noe man kan se på som et gjennombrudd. Det endte med i alt fire medaljer fra hennes tre junior-VM.

I 2001 bodde hun ett år i Finland og løp for den finske klubben Turun Suunnistajat. Dette året vant hun det finske mesterskapet. Siden 2003 har hun bodd delvis i Sverige og vunnet det svenske mesterskapet ni ganger som representant for Ulricehamns OK. Hun har blitt sveitsisk mester 20 ganger, finsk mester én gang og svensk mester ni ganger. Hun totaldominerte de store mesterskapene gjennom hele 00-tallet, og et stykke inn i 10-tallet. Da Niggli ga seg på øverste nivå i 2013 satt hun igjen med ti gullmedaljer fra europamesterskap og utrolige 23 gull fra verdensmesterskap.

Simone Niggli vant Verdenscupen i orientering sammenlagt ni ganger fra 2002 til og med 2013 og endte på 66 verdenscupseire tilsammen.

Klubbkarrière
I klubbsammenheng spilte hun en avgjørende rolle som ankerkvinne da Ulricehamns OK vant Venla-stafetten fire ganger på fem forsøk mellom 2004 og 2009. Hun var også med på å vinne denne stafetten, som er orienteringsverdens største klubbstafett, med Turun Suunnistajat i 2002. Med sine fem seire er hun den mestvinnende løperen i Venlas historie. Niggli var også med å vinne Tiomila i 2004.

 Meritter 
Se oversikten over medaljer fra internasjonale mesterskap til høyre på skjermen

 Verdenscupseire 
Nr.DatoStedDistanse 1.    Lahtis  Kortdistanse (Ultrakort) 2.    Lahtis  3-dagers (18-21. juli), sammenlagt 3.    Arlon  Langdistanse 4.    Fribourg  Sprint 5.    Lausanne  Langdistanse 6.    Røros  Langdistanse 7.    Idre  Mellomdistanse 8.    Idre  Ultralang distanse 9.    Sümeg  Langdistanse (EM) 10.    Brno  Sprint 11.    Roskilde  Sprint 12.    Roskilde  Langdistanse 13.    Västerås  Sprint (VM) 14.    Dresden  Sprint 15.    Dresden  Langdistanse 16.    Surrey Hills  Langdistanse 17.    Aichi  Sprint (VM) 18.    Aichi  Mellomdistanse (VM) 19.    Aichi  Langdistanse (VM) 20.    Monte Livate  Sprint 21.    Monte Livate  Langdistanse 22.    Otepää  Sprint 23.    Otepää  Langdistanse 24.    Aarhus  Langdistanse (VM) 25.    Aarhus  Mellomdistanse (VM) 26.    Auvergne  Langdistanse 27.    Lappo  Sprint 28.    Hovden  Mellomdistanse 29.    Mjölby  Langdistanse 30.    Mjölby  Sprint 31.    Kiev  Mellomdistanse (EM) 32.    Kiev  Sprint 33.    Stein am Rhein  Mellomdistanse 34.    Stein am Rhein  Langdistanse 35.    Miskolc  Langdistanse (VM) 36.    Zürich  Mellomdistanse 37.    Zürich  Sprint 38.    Primorsko  Mellomdistanse (EM) 39.    Primorsko  Langdistanse (EM) 40.    Tusby  Mellomdistanse/Sprint 41.    Raufoss  Mellomdistanse 42.    Trondheim  Sprint (VM) 43.    Trondheim  Langdistanse (VM) 44.    Annecy  Langdistanse 45.    Genève  Mellomdistanse 46.    Genève  Sprint 47.    Falun  Mellomdistanse (EM) 48.    Falun  Langdistanse (EM) 49.    Falun  Sprint (EM) 50.    St. Gallen  Mellomdistanse 51.    St. Gallen  Sprint 52.    Lausanne  Sprint (VM) 53.    Lausanne  Langdistanse (VM) 54.    Holmenkollen  Sprint 55.    Holmenkollen  Mellomdistanse 56.    Vuokatti  Sprint 57.    Vuokatti  Mellomdistanse (j) 58.    Ammerud  Sprint 59.    Ammerud  Mellomdistanse 60.    Åbo  Sprint 61.   Oslo   Sigtuna   Åbo  Nordic Orien. Tour sammenlagt 62.    Vuokatti  Sprint (VM) 63.    Vuokatti  Langdistanse (VM) 64.    Vuokatti  Mellomdistanse (VM) 65.    Baden  Mellomdistanse 66.    Baden  Sprint

 Utmerkelser 
 2007 - Årets kvinnelige utøver i Sveits
 2005 - Årets kvinnelige utøver i Sveits
 2003 - Årets kvinnelige utøver i Sveits

 Rekorder 
Verdensmesterskap
 Flest VM-gull: 23
 Flest individuelle VM-gull: 20
 Flest VM-medaljer: 31
 Flest individuelle VM-medaljer: 26
 VM-gull i flest mesterskap på rad: 6
 Flest VM-gull, langdistanse: 8
 Flest VM-gull, mellomdistanse: 5
 Flest VM-gull, sprint: 7

Europamesterskap
 Flest EM-gull: 10
 Flest EM-gull, langdistanse: 5
 Flest EM-gull, mellomdistanse: 2
 Flest EM-gull, sprint: 3

Verdenscup
 Flest sammenlagtseire: 9
 Flest pallplasseringer sammenlagt: 10
 Flest verdenscupseire: 66 
 Flest pallplasseringer i verdenscupen: 79

Klubbprestasjoner
 Flest seire i Venla: 5

 Se også 
 VM i orientering
 Verdensmesterskapet i orientering, rekorder og statistikker
 EM i orientering
 Venla - Statistikk

 Referanser 

 Eksterne lenker 

 Offisiell hjemmeside Simone Niggli-Luder og Matthias Niggli . 
 Løperens hjemmeside  

Kategori:Sveitsiske orienteringsløpere
Kategori:Sveitsiske mestere
Kategori:Verdensmestere i orientering
Kategori:Europamestere i orientering
Kategori:Vinnere av verdenscupen i orientering
Kategori:Vinnere av O-ringen
Kategori:Personer fra kanton Bern
Kategori:Fødsler i 1978